Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: 3. melléklet a 26/2011. (V. 27.) NEFMI rendelethez
Paragraph Index: 943

3. A havonkénti vagy hetenkénti érdemjeggyel történő értékelés lehetősége a csoportban tanítóknak szabad választása. Szakmai végzettség: A készségfejlesztő speciális szakiskola befejezésekor a tanulók a BIZONYÍTVÁNY (A.Tü.330r.sz.) mellé KÉSZSÉGFEJLESZTŐ SPECIÁLIS SZAKISKOLAI VIZSGA BIZONYÍTVÁNY-t (A.Tü.331.r.sz.) is kapnak. A Bizonyítványban szerepel: tanuló adatai képzőhely azonosító adatai képzési területek, elsajátított tevékenységek minősítés A tantárgyi rendszer és az egészségfejlesztés, fogyasztóvédelem, környezetvédelem kapcsolata: Az egészségfejlesztéshez tartozó feladatok, mint a betegségmegelőzés, gyógykezelés, egészséget károsító hatások, káros szenvedélyek kivédése, lelki problémák megelőzése, baleset-megelőzés tanítása - kötelező tananyag a 9. 10. évfolyamon a következő tantárgyak témaköreiként: Környezet és egészségvédelem, Társadalmi ismeretek és gyakorlatok. A szakképzési évfolyamokon a Társadalmi ismeretek és gyakorlatok, az Életvitel és gondozási ismeretek és a Háztartási ismeretek, az Életvitel és gondozási ismeretek, a Habilitációs célú munkavégzés, a Munkavállalói ismeretek és gyakorlatok tantárgyban. Valamennyi évfolyamon, minden tanórán kívüli iskolai tevékenység során oktatási-nevelési feladat a helyes életmód és szokások kialakítása, a mozgás igénylése és szeretete. A mindennapos testedzés feladatát a heti 3 tornaórán felül a habilitációs-rehabilitációs órakeretből illetve a napközis foglalkozások időkeretéből lehet megvalósítani. A fogyasztóvédelemmel kapcsolatos feladatok a Szakmai előkészítő ismeretek tantárgyban és az egészségfejlesztésnél leírt tantárgyak témaköreiben (elsősorban ezeknek a gyakorlati részében: vásárlás, tankonyha, üzletek felkeresése stb.) jelenik meg. A környezetre vonatkozó ismeretek és a környezetvédelem a Környezet és egészségvédelem és a Társadalmi ismeretek és gyakorlatok tantárgyakban kerülnek oktatásra, a gyakorlatban pedig a szűkebb intézményi környezet megóvására, szépítésére történő következetes nevelésében és elvárásokban. Tankönyvek és taneszközök kiválasztásának szempontjai: Az évenként megjelenő tankönyvkínálatból a választás szempontjai:  A speciális igényű tanulók számára olyan tankönyveket, feladatlapokat, füzeteket és egyéb szemléltető eszközt szükséges választani, melyek a figyelem, és érzékelés zavarait részben kompenzálják.  Kivitelezésük szépsége, minősége hatékony eszköze a motivációnak.  Tartalmuk, megfogalmazásuk illeszkedjen a tanulók értelmi és érzelmi sajátosságához.  A pedagógus kreativitását, szakmai tudását magukba foglaló saját készítésű szemléltető eszközök, feladatlapok nélkülözhetetlenek a képzés sikeréhez. A képzési feladatok kivitelezésének feltételei: A Közoktatási törvényben előírt és a mindenkori taneszközjegyzékben meglévő, a tanulók speciális igényeiknek is megfelelő személyi és tárgyi erőforrásokkal kell rendelkezni a szakképzést megvalósító intézménynek. Útmutató a kerettanterv felhasználóinak az értelmileg akadályozott tanuló speciális intézményben történő képzése esetén A tantárgyaknál táblázatba foglalva szerepel a témakör, a tananyag, a tanulói tevékenység, az elvárt és javasolt fogalmak, a fejlesztendő kompetenciák, kerettantervi koncentrációs kívánalmak és az elvárt teljesítmény. Az elvárt és javasolt fogalmak rendszere csupán ajánlás, szükséges a tanulócsoport sajátosságait és az egyéni eltéréseket figyelembe vevő fogalomlista összeállítása. Az elvárt teljesítményeknél, ahol szerepelnek a következő kiegészítések: önállóan, irányítással, segítséggel, ott a fokozatos elsajátítás, vagy a tanulói képességek differenciáltsága hangsúlyos. Útmutató a kerettanterv felhasználóinak értelmileg akadályozott tanuló integráltan történő képzéséhez Készségfejlesztő speciális szakiskolánál lényegesen több speciális szakiskola működik az országban. Ezekben megfelelő feltételek biztosítása esetén a jó gyakorlati képességgel rendelkező értelmileg akadályozott tanuló integrált oktatása-nevelése megvalósítható. x Alapfeltétel, a fogadó közeg (speciális szakiskola tanulói és gyakorlati oktatói) elfogadó, megértő, segítő hozzáállásának kialakítása illetve a nevelés eszközeivel történő biztosítása. x Fontos az értelmileg akadályozott fiatal számára az egyéni sajátosságokat is figyelembe vevő, speciális tanmenet készítése, amelyhez orientációként használható az alábbi kerettanterv több eleme:

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes